1994 óta 3 pont jár a győzelemért és 1 pont a döntetlenért, illetve nem szerezhető pont a vereségekért. Korábban rájátszásra "(spareggio)" kötelezték mindazon csapatokat, amelyek azonos pontszámmal zárták a bajnokságot, azonban ezt a 2005–06-os szezon óta eltörölték. Jelenleg, ha két csapat azonos pontszámmal fejezi be a bajnokságot, úgy az egymás ellen elért eredményük "(classifica avulsa)" alapján rangsorolják őket. Abban az esetben, ha kettő, vagy több csapat végez azonos pontszámmal és azonos egymás ellen elért eredménnyel, úgy a gólkülönbség, majd a több lőtt gól, végül az idegenben lőtt több gól szolgálja a végső sorrend meghatározásának alapját.